42. ΝΟΜΟΣ υπ' αριθ. 662 της 5/5 Αυγ. 1977 (ΦΕΚ Α΄ 216) Περί ιδρύσεως Εφετείου Πειραιώς. Άρθρ.1.-1.Συνιστάται Δικαστήριον Εφετών υπό το όνομα "Εφετείον Περαιώς", εδρεύον εν Πειραιεί και περιλαμβάνον εν τη δικαιδοσία αυτού την περιφέρειαν του Πρωτοδικείου Πειραιώς, αποσπωμένην εκ της δικαιοδοσίας του Εφετείου Αθηνών. Δια Π.Δ/των εκδιδομένων προτάσει του Υπουργού Δικαιοσύνης μετά γνώμην της Ολομελείας του Αρείου Πάγου δύναται να υπάγωνται εις την δικαιοδοσίαν του συνιστωμένου Εφετείου Πειραιώς και περιφέρειαι άλλων Πρωτοδικείων. 2.Αι οργανικαί θέσεις δικαστικών λειτουργών και υπαλλήλων της Γραμματείας του συνιστωμένου Εφετείου και της Εισαγγελίας αυτού, ορισθήσονται δια Π.Δ/τος, εκδοθησομένου προτάσει του Υπουργού Δικαιοσύνης, εκ του συνόλου των οργανικών θέσεων των δικαστικών λειτουργών και δικαστικών υπαλλήλων του Κράτους, άνευ αυξήσεως του συνολικού οργανικού αριθμού αυτών. Άρθρ.2.-1.Αι ενώπιον του Εφετείου Αθηνών πάσης φύσεως εκκρεμείς υποθέσεις προερχόμεναι εκ της ως άνω οριζομένης περιφερείας του Εφετείου Πειραιώς, μεταβιβάζονται αυτοδικαίως και άνευ διακοπής εις το Εφετείον Πειραιώς, πλην των υπό διάσκεψιν ευρισκομένων. 2.Κακουργήματα αρμοδιότητος μικτού Ορκωτού Δικαστηρίου της περιφερείας του συνιστωμένου Εφετείου Πειραιώς δύνανται να εκδικάζωνται εν τη περιφερεία του Εφετείου Αθηνών. Ο προσδιορισμός της εκδικάσεως γίνεται κατ' αίτησιν του Εισαγγελέως Εφετών Πειραιώς υπό του Εισαγγελέως Εφετών Αθηνών εις ον διαβιβάζεται μετά της αιτήσεως και η σχετική δικογραφία. Άρθρ.3.-Η ημέρα ενάρξεως της λειτουργίας του συνιστωμένου Εφετείου Πειραιώς καθορισθήσεται δια Π.Δ/τος, εκδοθησομένου προτάσει του Υπουργού Δικαιοσύνης. Άρθρ.4.-1.Οι δικηγόροι Αθηνών και Πειραιώς δύνανται, να παρίστανται και ενεργούν τας σχετικάς διαδικαστικάς πράξεις ενώπιον των Δικαστηρίων αμφοτέρων των ανωτέρω πόλεων, κατά τα άρθρ. 35 και 36 του Ν.Δ. 3026/54 "περί του Κώδικος των Δικηγόρων", επιφυλασσομένης κατά τα λοιπά, της εφαρμογής των διατάξεων του άρθρ. 54 του αυτού Κώδικος. 2.Οι Συμβολαιογράφοι της περιφερείας του Πρωτοδικείου Πειραιώς εξακολουθούν και μετά την σύστασιν του Εφετείου Πειραιώς να υπάγωνται εις τον Συμβολαιογραφικόν Σύλλογον Εφετείων ΑθηνώνΑιγαίου-Δωδεκανήσου μετονομαζόμενον εις Συμβολαιογραφικόν Σύλλογον Εφετείων, Αθηνών-Πειραιώς-Αιγαίου-Δωδεκανήσου. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 